《早过石羊干》
明代·程敏政

秾绿连村麦气殷，野塘春水更潺潺。桐花似雪明深坞，松骨如潺起半山。

鸟劝惰农飞谷口，犬惊生客噪林间。石羊废垄兼怀古，消得浮生几醉颜。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。